ალპეფიშ პრეისტორიული ნოხორეფი

პრეისტორიული ნოხორეფი ალპეფს — ოჩფეკუჩხეფს გედგჷმილი ოხორეფიშ სერია ალპეფს, ნამუქჷთ ჯვ.წ. 5000 — 500 წანეფს იჸუ ეგაფილქ ტობეფიშ, წყარმალუეფიშ დო ონტყოლაშეეფუშ წყარპიჯეფს. გვალო რე 111 ძეგლი, ნამუეფით მოფაჩილი რე ავსტრიას (5 ძეგლი), საფრანგეთის (11), გერმანიას (18), იტალიას (19), სლოვენიას (2) დო შვეიცარიას (56). 2011 წანას იუნესკოქ მოსოფელიშ მონძალაშ ობიექტეფიშ ერკებულშა გემშეღჷ. გონთხორუეფიშ შედეგო, მუქჷთ ხვათახვალო მუდგაზმარენ ობიექტის იჸუნ, მიოგორეს ტკიცაფილობეფს, ნამუეფით ადასურენა ალპური ევროპაშ დოხორილობას ნეოლითიშ დო ბრინჯაოშ ხანაშ პერიოდეფს დო ურთიართქმედებას მუნეფიშ გარემოწკჷმა. მუჭოთ იუნესკო აცხადენს, დოხორაკეფუ უნიკალური დო გჷშაკერძაფილი, საუჯგუშოთ მუკოტებული კულტურული დო ნდიდარი არქეოლოგიური ობიექტეფი რე, ნამუეფით წჷმარინუანა ართ-ართ უშანულამაშ წყუს რეგიონიშ ორდოული ჯარალუეფიშ დოგურაფაშო. ქოძირით თაშნეშე იუნესკოშ მოსოფელიშ მონძალაშ ობიექტეფი გერმანიას მოსოფელიშ მონძალაშ ობიექტეფიშ ერკებული ევროპას სქოლიო